

#

#  План рада и развоја

#  ДОМА ЗДРАВЉА АЛЕКСИНАЦ

#  ЗА 2019. ГОДИНУ

 *Алексинац, април 2019.године*

 **ПЛАН РАДА И РАЗВОЈА**

 **ДОМА ЗДРАВЉА АЛЕКСИНАЦ ЗА 2019. ГОДИНУ**

Дом здравља Алексинац као једина од установа на примарном нивоу здравствене заштите у Оштини Алексинац, добро је организована у складу са расположивим кадром. У 2019. години планира да пружи на ефикасан, рационалан и квалитетан начин услуге грађанима на територији општине Алексинац.

***Принципи рада Дома здравља***

* **Интигритет и непристрасност**
* **Држати се закона и правде**
* **Држати се кодекса Дома здравља**
* **Користити буџетска средства коректно, ефективно и ефикасно**
* **Код пријема нових радника једини критеријум за оцену кандидата је његова стручност**
* **Заснивати идеје и предлоге**
* **Дефинисати ниво резултата и планирати како да се остваре**
* **Предузети одлучне акције**
* **Креативно размишљати**
* **Унапред препознати проблеме и предузимати кораке за њихово решавање**
* **Анализирати резултате и предузимати мере за унапређење**
* **Разумети последице својих одлука**
* **Помоћи људима да разумеју политику Министарства**
* **Тражити најбољи начин за пренос информација**

***РАДИТИ ПРАВЕ СТВАРИ НА ПРАВИ НАЧИН***

***Вредности***

* + - **Професионалност**
		- **Знати слушати и говорити**
		- **Мерити се у односу на најбоље**
		- **Учити на грешкама и успесима**
		- **Рад у складу са захтевима Министарства, оснивача и ФОНД-а**
		- **Разумети раличити приступ других људи**

**Развој Дома здравља у 2019.години** ићи ће у правцу побољшања квалитета пружања здраствених услуга, безбедности и превенцији настајања могућих ризика.

**План унапређења рада и развоја покрива све фазе у раду запослених који се стално усавршавају:**

Здрaвствeнa устaнoвa Дом здравља Алексинац стeклa je aкрeдитaциjски стaтус нa пeриoд oд 7 гoдине новембра 2016.године. Добијање сертификата на седам година нас обавезује да предузимамо активности у смеру што квалитетнијег и безбеднијег пружања услуга корисницима и тиме утичемо на унапређење здравља грађана.

Aнализом Оперативног плана у 2018. годину и анализом постигнитих циљева постављених у Стратешком плану из 2016.године Тим за израду Стратешког плана дошао је до резултата који указују на постигнуту визију и остварење циљева. С тим доноси се нова мисија и визија Дома здравља Алексинац.

Мисија

Мисија Дома здравља Aлексинац је обезбеђивање квалитетних услуга, како превенције, раног откривања болести, тако и лечења уз максимално коришћење расположивих ресурса. Вредност којој тежимо је поверење и задовољство корисника. Имплементација новина кроз свакодневни рад, унапређење информатичког система у свим службама, побољшање услова рада и безбедности запослених, крајњи је циљ како корисника здравственог система, тако и медицинских и немедицинских радника.

Визија

Дом здравља ће бити место у коме ће корисници високо квалитетних здравствених услуга заједно са едукованим, задовољним кадром, у побољшаној радној средини, креирати позитивно окружење и подстицати развој здравих животних стилова код наших корисника.

 ***Предмет унапређења рада и мере и активности, за 2019.годину,***

 ***очекивани резултати:***

 ***Стратешки циљеви Дома здравља Алексинац***

**Стратешки циљ 1**

***Унапређење превентивног рада у складу са смерницама Министарства здравља Републике Србије***

Циљ: Унапређење превентивног рада у складу са смерницама Министарства здравља Републике Србије

 Достигнут циљ:

Повећан одазив позиваних пацијената, писаним путем и телефоном

Одговорна особа:

• Директор, помоћник директора за медицинска питања, начелник службе, шеф одељења и главна сестра

Тромесечна евалуација на нивоу служби.

 **Стратешки циљ 2**

***Унапређење квалитета здравствене заштите, безбедности корисника здравствене заштите и запослених***

Циљ:

Унапређење квалитета здравствене заштите, безбедности корисника здравствене заштите и запослених у Дому здравља Алексинац, у складу са Акредитационим стандардима;

Достигнут циљ:

Квалитет здравствене заштите и безбедности пацијената, контрола и праћење акредитационих стандарда и примена процедура.

Резултати:

• Уједначавање квалитета пружених услуга.

• Препознавање, пријављивање и решавање критичних и нежељених догађаја.

Одговорно лице: директор, начелник службе, главна сестра службе, главна сестра установе и директор за медицинска питања.

Тромесечна евалуација активности.

 **Стратешки циљ 3**

 ***Промоција здравих стилова живота***

Циљ:

3.1 Смањење броја пушача – Превенција пушења као фактора ризика утицајем на младе да не почну са штетном навиком, као и радом са пушачима да престану да пуше. Очекивани број смањења пушача. Јачање свести о штетности пушења код младих. Већи обухват грађана који учествује у саветовалишту и радионици (предавања у школама) за одвикавање од пушења.

Одговорно лице: начелник службе, главна сестра службе.

3.2 Смањење броја гојазних особа - Данас је гојазност представља све већи медицински проблем, и представља други водећи узрок смртности у свету после пушења. Гојазност је болест која својим постојањем може утицати и на развој других обољења. Активности: промоција важности физичке активности, предавања правилна исхрана и физичка активности деце током систематских прегледа деце и одраслих.

Одговорно лице: начелник службе, главна сестра службе.

3.3 Остварење плана редовне имунизације деце и одраслих, У оквиру спровођења превентивне здравствене заштите деце, а у циљу сузбијања и спречавања ширења инфективних болести спроводи се вакцинација деце. Појава одређених инфективних болести носи ризик од појаве компликација које могу бити веома опасне за каснији раст и развој деце.

Одговорно лице: начелник службе, главна сестра службе.

3. 4 ***Унапређење оралног здравља***

Циљ:

• Указати на значај оралног здравља и на могућност да се применом адекватних мера добро орално здравље може одржати током читавог живота.

• Утицати на побољшање здравља уста и зуба деце и на стварање навике правилног одржавања хигијене и примену мера неопходних за очување оралног здравља.

• Допринети да се повећа број људи са очуваним оралним здрављем.

• Подстицати доносиоце одлука за подршку мерама за унапређење оралног здравља становништва.

• Мобилисати све секторе друштва на заједничке акције које имају за циљ промоцију оралног здравља.

Очекивани резултати: сарадња са школама и повећан одазив деце на превентивне прегледе. Смањен број каријеса и деформитета зуба.

Одговорно лице: помоћник директора за медицинска питања, начелник службе, главна сестра службе.

 **Стратешки цињ 4**

 ***Подизање степена задовољства корисника здравствене заштите и запослених***

Циљ: Унапређење задовољства корисника здравствене заштите и запослених кроз развијање и повећање знања и вештина професионалних достигнућа.

Очекивани резултати: Редовни састанци на нивоу службе, менаџмента и непосредних руководиоца. Унапређење нивоа комуникације, задовољства и унапређење квалитета и безбедности, пружање квалитетније, ефикасније и безбедне здравствене заштите,

Одговорно лице: директор, начелник службе, главна сестра службе, главна сестра установе и директор за медицинска питања.

**Стратешки циљ 5**

 ***Пуна имплементација информационих технологија***

Циљ: Организација, рационализација и функциониисање установе Дома здравља на оптималан начин, односно побољшање квалитета медицинског рада, као и смањење трошкова здравствене заштите. Повезивање са надлежним институцијама у циљу аутомизације процеса извештавања и вођења евиденције. Унапређење квалитета и брзине прикупљања информација битних за доношење одлуке у поступку дијагнозе.

Очекивани резултати: Имплементација РИС

Резултат: Повећана ефикасност и квалитет рада.

Одговорно лице: менаџмент установе.

 Директор Дома здравља

 Др мед. Родољуб Живадиновић, спец.